1. Vai jāreģistrē VEDLUB norēķini, kas nav veikti naudā, piem: savstarpējie ieskaiti, ieturētie līgumsodi utml.?

**Atbilde**: Norēķinu ir saistīta notikušu naudas plūsmu, tas ir ticis izrakstīts rēķins un veikts pārskaitījums, avansa maksājumi arī tiek uzskatīti par norēķiniem. Ja faktiska naudas plūsma starp līgumslēdzējiem nav konstatējama, tad šādus darījumus neiekļauj VEDLUDB nododamajā informācijā par norēķiniem.

1. Sveiki. Izmaiņas stājās spēkā ar 01.07.2024. informācija VEDLUB par norēķiniem jāveic par 2024.junija mēnesi (līdz 15.07.2024.) vai 2024.gada jūlija mēnesi (līdz 15.08.2024.)?

**Atbilde**: Informācija jānodod sākot ar 01.07.2024., tātad par 2024.gada jūniju.

1. Kāpēc komersants, kurš iznomā darba spēku tiek definēts par apakšuzņēmēju, nevis pakalpojumu sniedzēju?

**Atbilde**: Likuma Par nodokļiem un nodevām 108.pants nosaka , ka par apakšuzņēmēju šā likuma izpratnē ir uzskatāms ar komersants, kurš iznomā darbaspēku būvdarbu līguma izpildei. VEDLUDB datu uzkrāšana notiek par darba ņēmējiem. Šajā gadījumā darba spēka iznomātājs ir komersants, kura nolīgtie darbinieki (darba ņēmēji) ir iesaistīti būvdarbos, un tam ir jāsniedz informācija par šiem darbiniekiem, jānodrošina darba samaksa un ar darbaspēku saistīto nodokļu nomaksa.

1. Vai pašnodarbināta persona arī reģistrējama kā apakšuzņēmējs? Kā pašnodarbināta persona var reģistrēties būvkomersantu reģistrā?

**Atbilde**: Būvkomersantu reģistrā tiek reģistrēti komersanti, kas atbilst Komerclikuma 1. panta pirmās daļas nosacījumiem. Proti personai ir jābūt komercreģistrā ierakstītai fiziskai persona (individuālais komersants) vai komercsabiedrībai ((personālsabiedrība un kapitālsabiedrība)).

Līdz ar to pašnodarbinātai personai vispirms ir jāreģistrējas komercreģistrā un tika tad tā varēs tikt reģistrēta būvkomersantu reģistrā.

1. Kā pievienot pilnsabiedrības biedru līgumus?

**Atbilde**: Pilnsabiedrības biedri jāreģistrē kā pilnsabiedrības apakšuzņēmēji.

1. Kā EDLUS sistēmā var piereģistrēt ārvalstu firmu un tās darbiniekus, kuri ir apakšuzņēmēji, bet firma nav būvkomersanta reģistrā? Ģenerāluzņēmējs ir būvkomersantu reģistrā.

**Atbilde**: Ārvalstu komersantam, kurš veic būvdarbus, ir jāreģistrējas būvkomersantu reģistrā - jāiesniedz iesniegums par reģistrāciju būvkomersantu reģistrā. Plašāka informācija pieejama Būvniecības informācijas sistēmā <https://bis.gov.lv/registri/buvkomersantu-registrs/informacija-arvalstniekiem>. EDLUS, reģistrējot ārvalstu komersantu, norāda identifikācijas numuru (mītnes zemē piešķirto reģistrācijas numuru). Darba ņēmējiem, ja nav LR piešķirts personas kods, dzimšanas datumu, mēnesi, gadu, vīzas numuru, uzturēšanās atļaujas numuru.(Kā EDLUS sistēmā var piereģistrēt ārvalstu firmu un tās darbiniekus, kuri ir apakšuzņēmēji, bet firma nav būvkomersanta reģistrā? Ģenerāluzņēmējs ir būvkomersantu reģistrā.)

1. Vai jāpievieno arī līgumu un CTA, PCTA polišu kopijas?

**Atbilde**: VEDLUDB nav paredzēta līgumu vai kādu citu dokumentu datņu pievienošana. VEDLUDB tiek uzkrāti strukturēti dati par līgumiem, darba ņēmējiem un turpmāk arī norēķiniem.

1. Vai EDLUS sistēma objektā jāuztur līdz objekta nodošanai ekspluatācijā vai līdz būvdarbu pabeigšanai objektā (kad ir parakstīts pieņemšanas-nodošanas akts ar pasūtītāju,) veikts ieraksts BD žurnālā, ka ""būvdarbi ir pabeigti".

**Atbilde**: Likuma Par nodokļiem un nodevām 116.panta pirmās daļas 1.punkts nosaka, ka galvenajam būvdarbu veicējam ir pienākums nodrošināt EDLUS būvlaukumā no brīža, kad būvdarbu uzsākti līdz brīdim, kad būvdarbu žurnālā veikts ieraksts par būvdarbu pabeigšanu vai, ja saskaņā ar normatīvajiem aktiem būvdarbu žurnāls nav nepieciešams, līdz brīdim, kad būvdarbi būvlaukumā uzskatāmi par pabeigtiem atbilstoši būvniecību reglamentējošiem normatīvajiem aktiem.

1. Kā pārliecināties, ka, iesniedzot EDLUS atskaites, informācija par līgumiem un samaksātajām summām saņemta VEDLUDB?

**Atbilde**: Ja netiek atgriezts kļūdas paziņojums, tad dati ir pieņemti VEDLUDB. Kļūdaini līgumi un norēķini VEDLUDB netiek pieņemti. Ja tomēr vēlaties pārbaudīt, vai informācija ir nonākusi VEDLUDB, variet pieslēgties VEDLUDB un to apskatīt kā prezentācijā tika parādīts.

1. Vai pašnodarbināta persona arī reģistrējama kā apakšuzņēmējs?

**Atbilde**: EDLUS un VEDLUDB kontekstā fiziska persona, ar kuru ir noslēgts līgums par būvniecības pakalpojumiem, reģistrējama kā apakšuzņēmējs. (Likuma Par nodokļiem un nodevām 116.panta pirmās daļas 9.punkts).

1. Kā mainīt apakšuzņēmēja līguma summas palielinājumu vai samazinājumu?

**Atbilde**: VEDLUDB var atvērt reģistrēto līgumu uz tā uzspiežot un veikt tajā izmaiņas. Pie katra līguma tiek saglabāta izmaiņu vēsture.

1. Kāda būs rīcība norēķinu informācijas norādīšanai gadījumā kad ir viens apakšuzņēmēja līgums par darbu dažādos būvlaukumos?

**Atbilde**: Norēķini ir jāattiecina uz konkrētu būvlaukumu. Ja tiek maksāts viens rēķins par apakšuzņēmēja paveiktajiem darbiem visos būvlaukumos, tad VEDLUDB ir jāsniedz norēķinu informācija, sadalot šo kopējo summu atbilstoši paveiktajam katrā būvlaukumā.

1. Vai jāreģistrē papildvienošanās darbi - summas pie apakšuzņēmēja līguma?

**Atbilde**: Ja papildvienošanās rezultātā mainās VEDLUDB reģistrētā līguma summa, tad tā ir jālabo un jānorāda jaunā summa, kā arī jāpamato veiktās izmaiņas..

1. Vai apzaļumošanas darbu veicējam, kurš ir apakšuzņēmējs GBV, arī ir jāreģistrējas kā būvkomersantam?

**Atbilde**: Komersantam, kurš veic tikai apzaļumošanu un labiekārtojuma elementu, kas nav 1. grupas inženierbūves, uzstādīšanu (t. sk. soliņi, velostendi, utml.), nav jāreģistrējas būvkomersantu reģistrā.

1. Līdz kādam termiņam VEDLUB jāapstiprina savstarpējie maksājumi?

**Atbilde**: Normatīvais regulējums nosaka, ka līdz katra mēneša 15.datumam ir jāiesniedz informācija par norēķiniem iepriekšējā mēnesī. Maksājumu apstiprināšana ir informācijas sniegšana par norēķiniem, kas veicama šajā laika posmā.

1. Pie kādiem nosacījumiem Būvlaukumā ir jābūt EDLUS?

**Atbilde**: Saskaņā ar likuma Par nodokļiem un nodevām 107.pantu un 116.panta pirmās daļas 7.punktu EDLUS ir nepieciešams, ja veic būvdarbus savām vajadzībām vai ir noslēgts līgums ar būvniecības ierosinātāju par jaunas trešās grupas būves būvniecību vai par būvdarbiem, kuru izmaksas ir 350 000 *euro* .

1. Ja ģenerāluzņēmējs datus ievada EDLUS, vai nepieciešamās darbības apakšuzņēmējs varēs veikt VEDLUB (neabonējot EDLUS)?

Atbilde: Jā, apakšuzņēmējs var strādāt VEDLUDB, ja galvenais būvdarbu veicējs piereģistrējis līgumu ar šo apakšuzņēmēju VEDLUDB.

1. Vai edlus dati ir jāuzglabā un ja ir, tad cik ilgi?

**Atbilde**: Galvenais būvdarbu veicējs nodrošina EDLUS reģistrēto un uzkrāto datu glabāšanu trīs gadus no brīža, kad dati reģistrēti elektroniskās darba laika uzskaites sistēmā un dzēšanu pēc šī termiņa beigām.

1. Kā noskaidrot vai konkrētais EDLUS pakalpojumu sniedzējs ir veicis ārējo drošības pārbaudi?

Atbilde: Klientam vai potenciālajam klientam ir jāvēršas pie sava EDLUS izstrādātāja un jālūdz informācija par veikto ārējo drošības pārbaudi. Šādos gadījumos EDLUS izstrādātājs uzrāda apstiprinājumu ar datumu, kad ir veikta ārējā drošības pārbaude, kā arī kāda aizsardzības līmeņa standarti tika pielietoti testu veikšanai pārvaldības portālam un mobilajām lietotnēm.

1. No  šīs dienas BVKB semināra saprotu, ka Autoruzraudzībai/Projektētājiem NAV jāreģistrējas EDLUS sistēmā, jo nav galvenā būvdarbu veicēja apakšuzņēmēji (slaids no pirmās runātājas prezentācijas). Bet, skatoties uz BIS sistēmu, ka autoruzraudzībai ir jāapstiprina SDA (ne visi) , jāveic ieraksti BIS`ā. Tad ar EDLUSu nekas nesakritīs, ka viņi bija objektā un pieņēma darbu. Tas pats uz Būvuzraudzību, līgums jau ir ar Pasūtītāju (ierosinātāju) nevis Ģenerāluzņēmēju.uz manu jautājumu, kur mums, kā autoruzraugu grupai, būtu jāreģistrējas, tā arī neviens neatbildēja. Tas man liek domāt, ka Autoruzraudzībai ir jāizsniedz visu laiku “viesu” caurlaides. Būvuzraudzība ir reģistrēti EDLUS sistēmā (bet līgums ar Pasūtītāju/ierosinātāju).

**Atbilde**: Likuma Par nodokļiem un nodevām dotais apakšuzņēmēja termins neaptver visus būvniecības procesā iesaistītās personas, šajā gadījumā atstājot ārpus apakšuzņēmēju grupas projektētājus un autoruzraugus. No likuma viedokļa uz autoruzraugu kā personu reģistrēšanos EDLUS attiecas 113.panta pirmās daļas 2.punkts, kas pasaka, kādi dati tiek uzkrāti par personām, kuras uzturas būvlaukumā un nav nodarbinātas BŪVDARBU veikšanā būvlaukumā:

* vārds un uzvārds,
* personas kods; ja personai nav personas koda, — dzimšanas datums, mēnesis un gads,
* laiks, kad persona ieradusies būvlaukumā un atstājusi to,
* atrašanās laiks būvlaukumā, kas atspoguļots kā diennakts summārais laiks;

Līdz ar to viņu atrašanās laiks būvlaukumā tiek reģistrēts un apliecinās, ka persona konkrētajā dienā bija būvlaukumā un varēja parakstīt SDA. Daži EDLUS reģistrē šādas personas kā pakalpojumu sniedzējus. Ja Jūsu ieskatā nepieciešamas izmaiņas pašreizējā likuma redakcijā, aicinām sniegt priekšlikumus.

1. Kā LMT EDLUS sistēmā var darboties Apkašuzņēmējs, lai ievadītu info par saviem apakšuzņēmējiem? Līgumi, samaksātā summas (vai būs papildus funkcionalitātē?)

**Atbilde**: GBV(tenants) Izveido/Uzstāda objektu, tai skaitā arī uzstāda VEDLUDB (EDLUS).   
GBV(tenants) izveido uzņēmumu EDLUS, kas reprezentē AU.   
AU uzņēmumam pievieno lietotāju ar lomu "Uzņēmuma pārvaldnieks"  un ķeksīti pie "Var pārvaldīt uzņēmuma līgumus".   
Lietotājs pievieno sava uzņēmuma sertifikātu no VEDLUDB, pie "Uzņēmums" labot.   
GBV pievieno AU uzņēmumu pie Objekta.   
Tad šim AU lietotājam ir pieeja objektam un VEDLUDB sadaļai.   
 VEDLUDB apakšsadaļā AU ir tikai viņam pieejamā informācija - maksājumi, noslēgtie līgumi ar apakšuzņēmējiem, noslēgtie līgumi, kur pats ir apakšuzņēmējs.